ฮ่องกงเตรียมเลือกตั้งวัดความนิยมรัฐบาล
สถานการณ์ฮ่องกงเมื่อวันศุกร์ 22 พ.ย. กลุ่มผู้เรียกร้องประชาธิปไตยจำนวนหนึ่งยังคงเก็บตัวอยู่ภายในพื้นที่มหาวิทยาลัยโปลีเทคนิค ขณะที่บางส่วนทยอยออกมามอบตัวต่อเจ้าหน้าที่ ซึ่งปิดล้อมพื้นที่มหาวิทยาลัยเอาไว้ทุกทาง ทางการฮ่องกงพยายามเรียกร้องกลุ่มผู้ประท้วงออกมามอบตัวต่อเจ้าหน้าที่ ซึ่งตลอดช่วงวันศุกร์มีผู้ทยอยออกมามอบตัวมากราว 30 คน แต่ยังไม่ทราบจำนวนแน่ชัดว่ายังมีผู้คนอยู่ในพื้นที่มหาวิทยาลัยจำนวนเท่าใด,ก่อนหน้านี้ ฝ่ายตำรวจพยายามบุกเข้าพื้นที่มหาวิทยาลัยโปลีเทคนิค สถานที่ชุมนุมของนักศึกษาและฝ่ายต่อต้านทางการฮ่องกง โดยมีการยิงแก๊สน้ำตาเข้าไปภายในมหาวิทยาลัย ฝ่ายนักศึกษาและผู้ร่วมประท้วงตอบโต้ตำรวจด้วยระเบิดเพลิง ก้อนหินและลูกธนู ผู้ประท้วงภายในพื้นที่มหาวิทยาลัย ซึ่งคาดว่ามีอยู่มากกว่า 500-1,000 คน พยายามออกจากมหาวิทยาลัย แต่ถูกตำรวจต้อนจับกุมเกือบทั้งหมด,ข่าวแจ้งว่า ผู้ถูกจับกุมเพราะเกี่ยวข้องสถานการณ์ประท้วงต่อต้านรัฐบาลอายุน้อยที่สุดที่ถูกจับกุมดำเนินคดีคือเด็กชายอายุ 12 ปี กระทำความผิดฉีดสีสเปรย์บริเวณสถานีตำรวจและสถานีรถไฟฟ้าใต้ดิน ผู้กระทำผิดอาจถูกตัดสินโทษจำคุก 6 เดือน นอกจากนั้น ยังมีรายงานสตรีวัย 19 ปี ซึ่งตั้งครรภ์และรักษาตัวอยู่ภายในโรงพยาบาลแห่งหนึ่งถูกตำรวจบุกเข้าไปสอบสวนถึงในห้องดูแลผู้ป่วยเพราะเธอเกี่ยวข้องกับเหตุการณ์ประท้วง การประท้วงรุนแรงในฮ่องกงตั้งแต่ช่วงเดือน มิ.ย.รวมผู้ถูกจับกุมแล้วมากกว่า 5,000 คน,ขณะเดียวกันชาวฮ่องกงมากกว่า 4.13 ล้านคน เตรียมเข้าคูหาเลือกตั้งท้องถิ่นในวันอาทิตย์นี้ 24 พ.ย. ถือเป็นการวัดความนิยมของรัฐบาลภายใต้การบริหารของ,นางแคร์รี แลม, โดยการเลือกตั้งทั้งหมด 18 เขต จำนวนที่นั่งสมาชิกสภาท้องถิ่นทั้งหมด 452 ที่นั่ง ขณะที่ตำรวจถูกสั่งระดมกำลังเฝ้ารักษาความเรียบร้อยตามคูหาเลือกตั้งหลายสิบแห่งทั่วเมือง ส่วนนักวิเคราะห์สถานการณ์การเมืองฮ่องกงและมาเก๊า ระบุก่อนหน้านี้เขาเชื่อว่าฝ่ายค้านรัฐบาลฮ่องกงจะชนะการเลือกตั้งครั้งนี้อย่างถล่มทลาย แต่หลังเกิดเหตุประท้วงรุนแรงในฮ่องกงตลอดช่วงหลายเดือนที่ผ่านมา อาจส่งผลให้คะแนนนิยมนักการเมืองฝ่ายค้านลดลงเรื่อยๆถ้าความรุนแรงในฮ่องกงยังเกิดขึ้นอย่างต่อเนื่อง.,ข่าวที่เกี่ยวข้องกับ ,เลือกตั้งฮ่องกง,ชาวฮ่องกงแห่เลือกตั้งสมาชิกสภาท้องถิ่น ชี้วัดรบ.เจอม็อบเกือบ 6 เดือน
ชาวฮ่องกงมากกว่า 4.13 ล้านคน เตรียมเข้าคูหาเลือกตั้งท้องถิ่นในวันอาทิตย์นี้ 24 พ.ย. ถือเป็นการวัดความนิยมของรัฐบาลภายใต้การบริหารของ
เลือกตั้งฮ่องกง,ฮ่องกง,เลือกตั้งท้องถิ่น,แคร์รี แลม,มาเก๊า,รัฐบาลฮ่องกง,ฮ่องกงประท้วง,ข่าวทั่วไป